b'\n_START_ARTICLE_\nKotalampi (Kihni\xc3\xb6)\n_START_SECTION_\nMaantietoa\n_START_PARAGRAPH_\nLammen pituus on 550 metri\xc3\xa4, leveys 150 metri\xc3\xa4 ja sen pinta-ala on 5,1 hehtaaria. Se sijaitsee kangasmaastossa olevassa painanteessa. Osa rannasta on suota, jonka nelj\xc3\xa4 suo-ojaa tuovat metsien ojitetuilta soilta vedet ja laskevat ne lampeen. Pohjoisesta laskee viel\xc3\xa4 Suolaluoma, joka tuo kauempaa pohjoisesta mets\xc3\xa4ojien vett\xc3\xa4 sek\xc3\xa4 my\xc3\xb6s Teerilammen vedet. Lammen oma laskuoja on 400 metri\xc3\xa4 pitk\xc3\xa4 oja, joka yhtyy Heinijokeen ja joka laskee Naarmij\xc3\xa4rveen. Kotalampi on matala ja l\xc3\xa4nsip\xc3\xa4\xc3\xa4st\xc3\xa4\xc3\xa4n soistuva lampi, jonka rannalle on rakennettu vain kolme loma-asuntoa. Sen rantaviivan pituus on 1,1 kilometri\xc3\xa4. Sen l\xc3\xa4hell\xc3\xa4 on vain kaksi maatilaa.'